Държавен вестник, бр. 37, 2019 г., стр. 42

СТР.  42	
Д Ъ Р Ж А В Е Н  В Е С Т Н И К 	
БРОЙ  37
17.03.2016 г., следва да бъде отменена. Същата 
е приета при допуснато съществено нарушение 
на административнопроизводствените правила.
Оспореният по делото § 6 от ПЗР към Поста­
новление № 53 от 17.03.2016, обнародван в ДВ, 
бр. 22 от 2016 г., гласи, че възстановителната 
помощ по подадените до влизането в сила на 
постановлението декларации по досегашната 
ал. 3 на чл. 26 от Правилника за организацията 
и дейността на Междуведомствената комисия 
за възстановяване и подпомагане към Минис­
терския съвет се предоставя при условията и 
по реда на това постановление. Смисълът на 
разпоредбата е да придаде обратно действие 
на въведените с чл. 26а от правилника условия 
за предоставяне на възстановителна помощ на 
физически лица и тези условия да се прилагат 
към вече подадени молби и декларации за 
признаване на възстановителна помощ. При­
етата разпоредба категорично противоречи на 
чл. 14, ал. 2 ЗНА, съгласно която обратна сила 
на нормативен акт, издаден въз основа на друг 
нормативен акт, може да се даде само ако та­
кава сила има актът, въз основа на който той 
е издаден. Разпоредбата на чл. 54, ал. 6 ЗЗБ, 
въз основа на която е приет правилникът, не 
предвижда обратно действие на правилника в 
частта, с която се определят и редът за заявя­
ване на финансовите средства, и критериите 
за оценка на постъпилите искания за финанси­
ране. По тези съображения оспореният § 6 от 
ПЗР към Постановление № 53 от 17.03.2016 г. е 
незаконосъобразен и следва да бъде отменен.
Ищцата претендира заплащане на разнос­
ки по делото, както следва: 30 лв., заплатени 
държавни такси, и 4000 лв., възнаграждение за 
адвокат. Съдът преценява като неоснователно 
направеното от ответната страна възражение 
за прекомерност на адвокатския хонорар. В 
настоящото производство са съединени за 
разглеждане две жалби и заплатеният хонорар 
съответства на фактическата и правна сложност 
на делото. С оглед на това претендираните раз­
носки следва да бъдат заплатени в пълен размер.
Р Е Ш И :
Отменя по жалба на Виолетка Станоева 
Атанасова от гр. Перник разпоредбата на чл. 4, 
ал. 2, изречение второ от Правилника за орга­
низацията и дейността на Междуведомствената 
комисия за възстановяване и подпомагане към 
Министерския съвет в редакцията към ДВ, 
бр. 96 от 2.12.2016 г., изменена с ПМС № 327 
от 29.11.2016 г., както и разпоредбата на чл. 26а 
от Правилника за организацията и дейността 
на Междуведомствената комисия за възста­
новяване и подпомагане към Министерския 
съвет, приета с § 2 от Постановление № 53 
от 17.03.2016 г. на МС и § 6 от преходните и 
заключителните разпоредби на Постановление 
№ 53 от 17.03.2016 г. на МС за изменение и 
допълнение на Правилника за организацията 
и дейността на Междуведомствената комисия 
за възстановяване и подпомагане към Минис­
терския съвет.
Осъжда Министерския съвет на Република 
България да заплати на Виолетка Станоева 
Атанасова от гр. Перник, ул. Столетов № 15, 
сумата от 4030 лв. (четири хиляди и тридесет 
лв.), включващи държавни такси от 30 лв. 
(тридесет лв.) и адвокатско възнаграждение в 
размер на 4000 лв. (четири хиляди лв.).
Решението може да се обжалва пред 5-членен 
състав на Върховния административен съд в 
14-дневен срок от съобщението до страните.
Председател:
Георги Чолаков
ОСОБЕНО МНЕНИЕ
на съдията Жанета Петрова
по административно дело № 11647/2017 г.
Не съм съгласна с мнението на мнозинството 
от съдебния състав. 
Намирам, че подадените от Виолетка Ста­
ноева Атанасова две жалби са недопустими 
и не подлежат на разглеждане по същество. 
С първата жалба се оспорват § 2 от Поста­
новление № 53 от 17.03.2016 г. на Министерския 
съвет за изменение и допълнение на Правил­
ника за организацията и дейността на Меж­
дуведомствената комисия за възстановяване и 
подпомагане към Министерския съвет и  § 6 от 
преходните и заключителните разпоредби на 
Постановление № 53 от 17.03.2016 г. на Минис­
терския съвет за изменение и допълнение на 
Правилника за организацията и дейността на 
Междуведомствената комисия за възстановя­
ване и подпомагане към Министерския съвет.
Параграф § 2 от Постановление № 53 от 
17.03.2016 г. гласи: „Създава се чл. 26а:  
„Чл. 26а. (1) Лицата по чл. 26, ал. 2 трябва 
да отговарят на следните условия:
1. средномесечният им доход и на членовете 
от семейството им за предходните 12 месеца 
преди месеца на подаване на декларацията 
по чл. 26, ал. 4 да не надвишава размера на 
официалната линия на бедност за съответната 
година;
2. да не са регистрирани като еднолични 
търговци и да не са съдружници или акционери 
в търговско дружество;
3. да нямат вземания, влогове, дялови учас­
тия или ценни книжа, чиято обща стойност за 
отделното лице или за всеки един от членовете 
от семейството им да надхвърля 500 лв.;
4. да не са извършвали в предходната и/или 
в текущата година разпоредителни сделки с 
движимо и недвижимо имущество и/или иде­
ални части от него, общата стойност на които 
надвишава 12-кратния размер на линията на 
бедност за съответната година, с изключение 
на случаите, когато в семейството има лице/